[bookmark: _GoBack]Urdhër
Nr.568, datë 23.11.2011

Për hapjen e programeve të studimeve të ciklit të dytë “Master profesional” dhe “Master i Shkencave” të universitetit të Tiranës

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë” të ndryshuar,

Urdhëroj:

1. Hapjen në Fakultetin e Drejtësisë, të Universitetit të Tiranës, të programeve të studimeve të ciklit të dytë “Master profesional”  në:
a) E drejtë civile, në përfundim të të cilit lëshohet diplomë universitare “Master profesional” në “E drejtë civile”;
b) E drejtë penale, në përfundim të të cilit lëshohet diplomë universitare “Master profesional” në “E drejtë penale”;
c) E drejtë publike, në përfundim të të cilit lëshohet diplomë universitare “Master profesional” në “E drejtë publike”.
2. Hapjen në Fakultetin e Drejtësisë, të Universitetit të Tiranës, të programeve të studimeve të ciklit të dytë “Master i shkencave” në:
a) Drejtësi, me profil: civile, në përfundim të të cilit lëshohet diplomë universitare “Master i shkencave” në “Drejtësi me profil: civile”;
b) Drejtësi me profil: penale, në përfundim të të cilit lëshohet diplomë universitare “Master i shkencave” në “Drejtësi me profil: penale”;
c) Drejtësi, me profil: publike, në përfundim të të cilit lëshohet diplomë universitare “Master i shkencave” në “Drejtësi me profil: publike”;
3. Hapjen në Fakultetin e Shkencave Sociale, të Universitetit të Tiranës, programin e studimit të ciklit të dytë “Master profesional” në “Pedagogji e specializuar sociale”, në përfundim, të të cilit lëshohet diplomë universitare “Master profesional” në “Pedagogji e specializuar sociale”.
4. Programet e studimeve të ciklit të dytë “Master profesional” realizohen me 90 kredite dhe kohëzgjatja normale e tyre është 1.5 (një vit e gjashtë muaj) vit akademik.
5. Programet e studimeve të ciklit të dytë “Master i shkencave” realizohen me 120 kredite dhe kohëzgjatja normale e tyre është 2 vite akademike.
6. Programet e studimeve të fillojnë në vitin akademik 2011-2012 dhe brenda 6 muajve nga hyrja në fuqi e këtij urdhri, të jenë plotësuar kushtet, bashkëngjitur këtij urdhri.
7. Efektet financiare, për zbatimin e këtij urdhri, përballohen nga buxheti i Universitetit të Tiranës, pa efekte buxhetore shtesë.
8. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë së Arsimit dhe Shkencës, si dhe Universiteti i Tiranës, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

